શેર બજારમાં પડતીને કારણે કેટલાક શેર તેમની અડધી કિંમત પર આવી ગયા હતા. ઓનલાઇન શોપીંગ સેક્ટરની કંપની ઇન્ફીબીમના શેરની કિંમત છેલ્લા 52 સપ્તાહની સૌથી ઉંચી કિંમત 242.8 રૂપિયા પર હતી. પરંતુ શેર 70 ટકા ગગડીને હાલમાં 90 રૂપિયાની સપાટીએ આવી ગયો છે. દિવાન હાઉસિંગ પણ 690 રૂપિયાની કિંમત સાથે વિતેલા 52 સપ્તાહની સૌથી ઉંચી કિંમત પર હતો. પરંતુ હાલમાં 61 ટકાના ઘટાડા સાથે 270 રૂપિયા પર પહોચી ગયો હતો. યશ બેન્ક 52 સપ્તાહની સૌથી ઉંચી કિંમત 404 રૂપિયા પરથી 54 ટકાના નુકસાન સાથે 187 રૂપિયા પર આવી ગયો હતો. ઇન્ડિયાબુલ્સ હાઉસિંગના શેરની કિંમત 52 સપ્તાહના સૌથી મહત્તમ કિંમત 1439.4 પર હતી જે મહિનાના અંત સુધી 39 ટકાના કડાકા સાથે 884.15 રૂપિયા પર પહોચી હતી. ઇન્ડિયાબુલ્સ રિઅલ એસ્ટેટનો શેર 263.65 રૂપિયાની હાઇએસ્ટ કિંમત પર હતો. જેમાં 64 ટકાનું નુકસાન થતા તેની કિંમત 93.7 રૂપિયા થઇ હતી.